Australian Open-mesterskabet i damedouble 2022

Australian Open-mesterskabet i damedouble 2022 var den 96. turnering om Australian Open-mesterskabet i damedouble. Turneringen var en del af Australian Open 2022 og blev spillet i Melbourne Park i Melbourne, Victoria, Australien i perioden 19. - 30. januar 2022 med deltagelse af 64 par.

Mesterskabet blev vundet af det topseedede par, Barbora Krejčíková og Kateřina Siniaková, som i en to timer og 42 minutter lang finale vandt med 6-7(3), 6-4, 6-4 over useedede Anna Danilina og Beatriz Haddad Maia, og som dermed vandt Australian Open-mesterskabet i damedouble for første gang efter at de året forinden havde tabt i finalen til Elise Mertens og Aryna Sabalenka. Krejčíková og Siniaková vandt dermed deres fjerde grand slam-titel i damedouble, da de tidligere havde sikret sig French Open-titlen i 2018 og 2021 samt Wimbledon-mesterskabet i 2018. Det var den ottende grand slam-titel i Barbora_Krejčíkovás karriere, idet hun også allerede havde vundet én grand slam-titel i damesingle, French Open i 2021) og tre mixed double-titler. Krejčíková og Siniaková var det første rent tjekkiske par, der vandt Australian Open-titlen i damedouble, siden Jana Novotná og Helena Suková vandt turneringen i 1990.

Anna Danilina og Beatriz Haddad Maia var begge i deres første grand slam-finale. De havde indledt deres makkerskab i starten af 2022 og vandt deres første turnering som makkere, Sydney Tennis Classic 2022, og fortsatte deres gode samarbejde i Australian Open, hvor de på vejen til finalen bl.a. besejrede andenseedede Shuko Aoyama og Ena Shibahara i semifinalen for anden turnering i træk, inden nederlaget i finalen blev deres første som makkere efter ni vundne kampe i træk. Haddad Maia var den blot tredje brasilianske kvinde i en grand slam-finale i double efter Maria Bueno, der vandt 19 grand slam-titler i alt i 1950'erne og 1960'erne, og Claudia Monteiro, der var i mixed double-finalen ved French Open 1982. Danilina var den første kasakhiske spiller i en Australian Open-finale.

De forsvarende mestre, Elise Mertens og Aryna Sabalenka, men Sabalenka stillede ikke op til sit titelforsvar. I stedet spillede Mertens sammen med Veronika Kudermetova, og det belgisk-russiske par tabte i semifinalen til Barbora Krejčíková og Kateřina Siniaková.

Pengepræmier og ranglistepoint 

Den samlede præmiesum til spillerne i damedouble androg A$ 4.102.200 (ekskl. per diem), hvilket var en stigning på 3,0 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2022
 Australian Open-mesterskabet i damesingle 2022
 Australian Open-mesterskabet i herredouble 2022
 Australian Open-mesterskabet i mixed double 2022

Eksterne henvisninger 
 Australian Open

Noter 

Australian Open 2022
2022
WTA Tour 2022